Euratom-traktaten

Euratom-traktaten (engelsk: Treaty establishing the European Atomic Energy Community) etablerte European Atomic Energy Community (Euratom). Traktaten ble undertegnet i Roma 25. mars 1957, samtidig som traktaten som etablerte Det europeiske økonomiske fellesskap (EØF/EEC). Den ble undertegnet av Belgia, Frankrike, Italia, Luxembourg, Nederland og Vest-Tyskland, og trådte i kraft fra 1. januar 1958. 

Euratom-traktaten er mindre kjent enn den andre av de to «Roma-traktatene», den om EØF/EEC. EEC utviklet seg til Den europeiske union, mens Euratom forble omtrent det samme som det var ved stiftelsen i 1957.  Euratom ble stiftet med selvstendige organer, men ved Fusjonstraktaten i 1967, ble Kull- og stålfellesskapets og Euroatoms kommisjoner inkorporert i kommisjonen til EEC. EEC-kommisjonens president Walter Hallstein, ble den nye leder av den samlede kommisjon, som siden utviklet seg til Europakommisjonen. 

Traktaten om Kull- og stålfellesskapet fra 1952 innebar at de europeiske landene for første gang ga fra seg egen suverenitet til et internasjonalt fellesskap. Planen om å videreføre dette i et europeisk forsvarsfellesskap, strandet imidlertid i 1954.   

I Messina-konferansen 1955 ble det tatt nye initiativer til å fortsette en europeisk integrasjon. En komité ledet av Belgias utenriksminister Paul-Henri Spaak, fremmet et forslag med to hovedelementer:  

 opprettelse av et felles marked
 opprettelse av et atomenergifellesskap.

I Roma 1957 ble de såkalte Roma-traktatene undertegnet, og Euratom-traktaten var en av disse.

Euratom-trakten er stort sett uendret siden vedtakelsen. Euratom er ikke fusjonert med EU og står som en selvstendig juridisk person, men administreres av Europakommisjonen.

Den europeiske unions historie

Referanser 

Den europeiske unions traktater
Etableringer i 1957
1957 i Europa